open-index/open-wikipedia-markdown huggingface dataset:
Τάσος Τσιτάκης

Ο **Αναστάσιος (Τάσος) Τσιτάκης** είναι Έλληνας πρώην διεθνής καλαθοσφαιριστής, ο οποίος αγωνίστηκε στην ομάδα του Άρη από το 1980 ως το 1987, κατακτώντας με τους "κίτρινους" τέσσερα πρωταθλήματα και δύο κύπελλα Ελλάδας.

## Καριέρα
Ο Τσιτάκης ξεκίνησε να αγωνίζεται με την ανδρική ομάδα του Άρη το 1980, κατακτώντας την τρίτη θέση του ελληνικού πρωταθλήματος κατά την πρώτη του χρονιά με την ομάδα. Την ίδια χρονιά τον κάλεσαν να αγωνιστεί στην εθνική Παίδων, συμμετέχοντας στο ευρωμπάσκετ του 1981, με καλύτερη του εμφάνιση στη νίκη της ελληνικής ομάδας εναντίον της αντίστοιχης τουρκικής με 63-60, όπου πέτυχε δεκατρείς πόντους.

Την επόμενη σεζόν, συμμετείχε στο βαλκανικό κύπελλο Εφήβων, με καλύτερη του εμφάνιση στην ήττα της ελληνικής ομάδας από τη Γιουγκοσλαβία με 68-86, όπου πέτυχε δέκα πόντους. Το 1982-83, αγωνίστηκε σε έξι παιχνίδια πρωταθλήματος με μέσο όρο 4,2 πόντων, βοηθώντας τον Άρη να κατακτήσει το πρωτάθλημα.

Το καλοκαίρι του 1983, αποτέλεσε στέλεχος της εθνικής Νέων και από εκεί και έπειτα έπαιξε ενεργό ρόλο στην ομάδα του Άρη, παίζοντας σε δέκα αγώνες πρωταθλήματος με μέσο όρο 2,1 πόντων, με τους "κίτρινους" να χάνουν τον τίτλο σε αγώνα μπαράζ από τον Παναθηναϊκό.

Το 1984-85, έπαιξε σε δεκαέξι αγώνες πρωταθλήματος με μέσο όρο 3,5 πόντων, ενώ συμμετείχε στον τελικό του κυπέλλου, όπου οι "κίτρινοι" κατέκτησαν για πρώτη φορά τον τίτλο της συγκεκριμένης διοργάνωσης, κατακτώντας το νταμπλ στις εγχώριες διοργανώσεις.

Την επόμενη χρονιά, ο Άρης κατέκτησε αήττητος το πρωτάθλημα και ο Τσιτάκης συμμετείχε σε δεκαπέντε παιχνίδια με μέσο όρο 3,0 πόντων, ενώ το 1987 κέρδισε και πάλι το νταμπλ, κερδίζοντας εύκολα τον Πανελλήνιο στον τελικό με 110-70. Ο Τσιτάκης έπαιξε σε δεκατρία παιχνίδια με μέσο όρο 2,8 πόντων, στην τελευταία του χρονιά με τους "κίτρινους", πριν αποχωρήσει και συνεχίσει σε ομάδες μικρότερων κατηγοριών μέχρι τα μέσα της δεκαετίας του '90.

## Τίτλοι και διακρίσεις
* **[[Πρωτάθλημα Ελλάδας καλαθοσφαίρισης ανδρών|Πρωταθλητής Ελλάδας]]**: 1983, 1985, 1986, 1987
* **[[Κύπελλο Ελλάδας καλαθοσφαίρισης ανδρών|Κυπελλούχος Ελλάδας]]**: 1985, 1987

## Παραπομπές


## Πηγές
* *"Η ιστορία του Άρη • Τόμος 2: Μπάσκετ (1922-2000)"*, Κωνσταντίνος Ίντος, έκδοση *συνδέσμου οπαδών «SUPER-3»* (εκτύπ. TYPOFFSET), Θεσσαλονίκη 2004
* *"Αθλητικός Σύλλογος Άρης • 1914-2004"*, συλλογικό έργο (επιστημονική τεκμηρίωση Αν. Στεφανίδης - Ελ. Τσιομπανούδη - Δ. Κυρίτσης), έκδοση *Κέντρο Ιστορίας Δήμου Θεσσαλονίκης*, Θεσσαλονίκη 2005, ISBN 960-8734-48-7

## Εξωτερικοί σύνδεσμοι
* 

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας Κ19
Κατηγορία:Καλαθοσφαιριστές Εθνικής Ελλάδας Κ18
Κατηγορία:Καλαθοσφαιριστές Εθνικής Ελλάδας Κ16
Κατηγορία:Καλαθοσφαιριστές Άρη Θεσσαλονίκης
Κατηγορία:Σέντερ
Καθαρό εισόδημα

Στις επιχειρήσεις, το **καθαρό εισόδημα** ή τα **καθαρά κέρδη** είναι τα έσοδα μείον το κόστος πωληθέντων αγαθών, τα έξοδα και τους φόρους για μια λογιστική χρήση.

## Παραπομπές


Κατηγορία:Λογιστική
Ίδιο κεφάλαιο

Στη λογιστική και τη χρηματοοικονομική, τα **ίδια κεφάλαια** είναι η διαφορά μεταξύ της αξίας του ενεργητικού και του κόστους των υποχρεώσεων σε κάτι ιδιόκτητο. Για παράδειγμα, αν κάποιος έχει ένα αυτοκίνητο αξίας €15.000, αλλά χρωστάει €5.000 σε ένα δάνειο για το εν λόγω αυτοκίνητο, το αυτοκίνητο αντιπροσωπεύει το ποσό των €10.000 σε ίδια κεφάλαια.

## Παραπομπές


Κατηγορία:Λογιστική
Κιμ Κατράλ

Η **Κιμ Κατράλ** (*Kim Victoria Cattrall*, 21 Αυγούστου 1956) είναι Αγγλοκαναδή ηθοποιός.

Γεννήθηκε στο 1956 στο Λίβερπουλ και σε ηλικία τριών μηνών εγκαταστάθηκε με την οικογένειά της στον Καναδά. Σε ηλικία 11 ετών επέστρεψε στην Αγγλία και έκανε μαθήματα υποκριτικής στην Ακαδημία Μουσικής και Δραματικής Τέχνης του Λονδίνου. Στα 16 της, πήγε ξανά στον Καναδά, όπου άρχισε να σπουδάζει στη σχολή Τέχνης και Δημιουργικότητας Banff, και έφυγε λίγο καιρό αργότερα, όταν κέρδισε υποτροφία για την Αμερικανική Ακαδημία Δραματικών Τεχνών στη Νέα Υόρκη, από όπου αποφοίτησε το 1974.

Η πρώτη σημαντική κινηματογραφική συμμετοχή της ήταν το 1984 στην ταινία *[[Η Μεγάλη των Μπάτσων Σχολή]]*. Έγινε ευρέως γνωστή από τον ρόλο της Σαμάνθα Τζόουνς στην τηλεοπτική σειρά *[[Sex and the City]]*, για τον οποίο έχει κερδίσει ένα βραβείο Σωματείου Ηθοποιών και μία Χρυσή Σφαίρα. 
## Φιλμογραφία

## Προσωπική ζωή
Η Κιμ Κατράλ έχει παντρευτεί τρεις φορές: τον συγγραφέα Λάρι Ντέιβις, τον Γερμανό αρχιτέκτονα Αντρέας Λίζον και τον επιχειρηματία Μαρκ Λέβινσον.

## Παραπομπές


Κατηγορία:Αγγλίδες ηθοποιοί φωνής
Κατηγορία:Αγγλίδες ηθοποιοί κινηματογράφου
Κατηγορία:Αγγλίδες ηθοποιοί τηλεόρασης
Κατηγορία:Αγγλίδες ηθοποιοί θεάτρου
Κατηγορία:Βραβευμένοι με Χρυσή Σφαίρα
Κατηγορία:Καναδές ηθοποιοί κινηματογράφου
Κατηγορία:Καναδές ηθοποιοί θεάτρου
Κατηγορία:Καναδές ηθοποιοί τηλεόρασης
Κατηγορία:Καναδές ηθοποιοί φωνής
Σκολοπακίς

***Σκολοπακίς*** ονομάζεται γένος παρυδάτιων πτηνών της οικογένειας των Σκολοπακίδων. Περιλαμβάνει 17 είδη, από τα οποία τα 3 απαντούν στον ελλαδικό χώρο.

## Είδη
* Μπεκατσίνι μονήρης, *Gallinago solitaria*
* Μπεκατσίνι του Λάθαμ, *Gallinago hardwickii*
* Ξυλομπεκάτσινο, *Gallinago nemoricola*
* Βελονομπεκάτσινο, *Gallinago stenura*
* Μπεκατσίνι του Σουίνο, *Gallinago megala*
* Αφρικανικό μπεκατσίνι, *Gallinago nigripennis*
* Μπεκατσίνι της Μαδαγασκάρης, *Gallinago macrodactyla*
* Διπλομπεκάτσινο, *Gallinago media*
* Μπεκατσίνι, *Gallinago gallinago*
* Μπεκατσίνι του Γουίλσον, *Gallinago delicata*
* Νοτιοαμερικανικό μπεκατσίνι, *Gallinago paraguaiae*
* Μπεκατσίνι των Άνδεων, *Gallinago andina*
* Ευγενομπεκάτσινο, *Gallinago nobilis*
* Γιγαντομπεκάτσινο, *Gallinago undulata*
* Μπεκατσίνι του Fuegian, *Gallinago stricklandii*
* Μπεκατσίνι του Τζέιμσον, *Gallinago jamesoni*
* Βασιλομπεκάτσινο, *Gallinago imperialis*

## Παραπομπές


Κατηγορία:Σκολοπακίδες
Aeonium sedifolium

Το ***Aeonium sedifolium*** είναι ένα πολυετές φυτό από την οικογένεια παχύφυτων (Crassulaceae). Το φυτό είναι ενδημικό των δυτικών Καναρίων Νήσων.

## Περιγραφή
Το *Aeonium sedifolium* είναι ένα πολυετές, ποώδες φυτό ή μικρός θάμνος με διακλαδισμένα στελέχη. Οι στρογγυλές του ροζέτες έιναι μικρές, σε σχέση με τα περισσότερα *[[Αιώνιο|αιώνιων]],* και αποτελούνται από παχιά και σαρκώδη φύλλα οωειδούς σχήματος ή σε σχήμα σπάτουλας. Τα νεαρά φύλλα  θυμίζουν τα φύλα του γένους Sedum. Τα φύλλα είναι κολλώδη και είναι αρχικά πράσινα, αλλά εμφανίζουν σύντομα κόκκινες ρίγες.

Η ταξιανθία είναι μια μικρή δέσμη μικρών, χρυσών κίτρινων λουλούδιών.

Το φυτό ανθίζει από τον Απρίλιο μέχρι τον Μάιο.

270px|thumb|left|''Aeonium sedifolium'', detail bloemscherm

## Ονοματοδοσία και ετυμολογία
To βοτανικό όνομα *Aeonium* προέρχεται από την αρχαία ελληνική λέξη "aionos» (αιώνιο), επειδή διατηρεί τα φύλλα του. Το όνομα *sedifolium* προκύπτει από το όνομα του αδελφού γένους *[[Sedum]]*  και από τη λατινική λέξη folius (φύλλα), λόγω της ομοιότητας με το εν λόγω είδος.

## Περιβάλλον και εξάπλωση
Το *Aeonium sedifolium* αναπτύσσεται σε ηλιόλουστες ή ελαφρά σκιασμένες θέσεις σε διαβρωμένο ηφαιστειακό έδαφος.

Το φυτό είναι ενδημικό της δυτικής Τενερίφης των Καναρίων Νήσων, στα νησιά Λα Πάλμα και Λα Γκομέρα.

## Δείτε επίσης
*  ''Flora Vascular de Canarias''
*  ''Tropicos''
*  ''www.rareplants.de'' 

Κατηγορία:Κρασσουλοειδή
Κατηγορία:Χλωρίδα των Κανάριων νήσων
Ντίζυ Ριντ

Ο **Ντάρεν Άρθουρ Ριντ** (*Darren Arthur "Dizzy" Reed*) είναι Αμερικανός μουσικός. Είναι γνωστός κυρίως ως πιανίστας του hard rock συγκροτήματος Guns N' Roses. Ο Ριντ και ο τραγουδιστής Αξλ Ρόουζ είναι τα μόνα μέλη που έχουν παραμείνει στο συγκρότημα από το 1990. Μέχρι το 2015 έπαιζε και στους Dead Daisies.

## Βιογραφία
Ο Ντάρεν Ριντ γεννήθηκε στις 18 Ιουνίου του 1963 στο Χίνσντεϊλ, ενώ μεγάλωσε στο Κολοράντο. Η γιαγιά του τού έμαθε να παίζει πιάνο, ενώ είχε αρχίσει να σχηματίζει μπάντες πριν αποφοιτήσει από το σχολείο.

Ο Ριντ γνώρισε τους Guns N' Roses (Αξλ Ρόουζ, Ίζυ Στράντλιν, Τρέισι Γκανς, Όλε Μπέιχ, Ρομπ Γκάρντνερ) το 1985 μέσω του συγκροτήματος του, The Wild. Κράτησε επαφή με τον Ρόουζ και το 1990 προσκλήθηκε να ηχογραφήσει τα άλμπουμ *[[Use Your Illusion I]]* και *[[Use Your Illusion II|II]]*. Σύντομα έγινε μόνιμο μέλος του συγκροτήματος, παίζοντας στις συναυλίες και στον δίσκο *[["The Spaghetti Incident?"]] του 1993. Το *Chinese Democracy* του 2008 έφερε τε πρώτα τραγούδια της μπάντας γραμμένα από τον Ριντ.

Το 2013 ο Ριντ εντάχθηκε στο συγκρότημα Dead Daisies, του οποίου μέλη ήταν και οι Ρίτσαρντ Φόρτους (Guns N' Roses), Μάρκο Μεντόζα ([[Thin Lizzy]]), Τζον Κοράμπι ([[Mötley Crüe]]) και Μπράιαν Τίκι ([[Whitesnake]]). Ο Ριντ και ο Φόρτους αποχώρησαν το 2015.

Όταν δεν περιοδεύει με τους Guns N' Roses, ο Ριντ κάνει συναυλίες με την cover μπάντα του, Hookers N' Blow.

== Προσωπική ζωή ==
Ο Ριντ παντρεύτηκε το 1990 και χώρισε το 2010. Από αυτόν τον γάμο έχει δύο κόρες, τις Σκάι (1992) και Σέιντ (1996). Έχει και έναν για με το όνομα Τζάστιν (1988) από μια σχέση.

== Δισκογραφία ==
*'Με τους Guns N' Roses:**
* ''[[Use Your Illusion I]]'' (1991)
* ''[[Use Your Illusion II]]'' (1991)
* ''[["The Spaghetti Incident?"]]'' (1993)
* ''[[Chinese Democracy]]'' (2008)

**Με τους Dead Daisies:**
* ''The Dead Daisies'' (2013)
* ''Revolución'' (2015)

**Με τους Johnny Crash:*'
* *Unfinished Business'' (2008)

## Παραπομπές


Κατηγορία:Ροκ μουσικοί
Κατηγορία:Μέλη των Guns N' Roses
Κυβέρνηση της Ολλανδίας

Η **Κυβέρνηση της Ολλανδίας** (ολλανδικά: *Regering in Nederland*) ασκεί την εκτελεστική εξουσία στην Ολλανδία. Η κυβέρνηση αποτελείται από τον βασιλιά και τους υπουργούς, όπως αναφέρει το άρθρο 42, παράγραφος 1 του Συντάγματος (art. 42 lid 1 Grondwet).

Οι υπουργοί αποτελούν το Συμβούλιο των Υπουργών (κυβέρνηση χωρίς τον βασιλιά), υπό την προεδρία του με βασιλικό διάταγμα (κάθε απόφαση της κυβέρνησης ονομάζεται βασιλικό διάταγμα) διορισμένου πρωθυπουργού.

Υπάρχει κυβερνητική σχέση μεταξύ του βασιλιά και των υπουργών, μεταξύ του πρωθυπουργού και των υπουργών, όχι όμως μεταξύ των υπουργών και των υφυπουργών. Μια εξαίρεση είναι η σχέση μεταξύ των υπουργών και του γραμματέα του κράτους.

## Παραπομπές


## Εξωτερικοί σύνδεσμοι
* 


Κατηγορία:Πολιτική της Ολλανδίας
Στασίδι

μικρογραφία|Στασίδια και καρέκλες στον Ιερό Ναό Τιμίου Προδρόμου στη Νάουσα.
Το **στασίδι** είναι τύπος καθίσματος κυρίως από ξύλο, που χρησιμοποιείται από τους πιστούς στις χριστιανικές εκκλησίες .

## Περιγραφή

Συναντάται σε διάφορες μορφές, όπως ξύλινο αναδιπλούμενο κάθισμα τοποθετημένο στις πλευρές του ορθοδόξου ναού ενώ ως ξύλινος πάγκος στο μέσον του ναού ή σαν πάγκος με μορφή κλειστού κουτιού στα άλλα χριστιανικά δόγματα. Χρησιμοποιείται για να κάθεται το εκκλησίασμα και η χορωδία.

## Το στασίδι στη [[Ορθόδοξη Εκκλησία|Ανατολική Ορθόδοξη Εκκλησία]]

Από τους πρώτους χριστιανικούς χρόνους τα καθίσματα εμφανίστηκαν στους ναούς και τα χρησιμοποιούσαν οι πιστοί για να αναλαμβάνουν από την ορθοστασία στις πολύωρες λειτουργίες. Σχετικές αναφορές υπάρχουν  στην εκκλησιαστική ιστορία (ΒΙΒΛΙΟΝ Ι´, κεφάλαιο Δ "Πανηγυρικός" του Ευσέβιου) .
Στα μοναστήρια λόγω της ασκητικής ζωής  είχε καθιερωθεί ορθοστασία και μόνο οι πρεσβύτεροι των μοναχών επιτρεπόταν  να στηρίζονται σε ξύλινες βακτηρίες (ξύλινο δεκανίκι). Αυτά τα στηρίγματα στους κατοπινούς χρόνους αντικαταστάθηκαν από τις υπάρχουσες σήμερα ξύλινες έδρες, με τα πτυσσόμενα καθίσματα και τα πλαϊνά ξύλινα στηρίγματα των αγκώνων που βρίσκονται κατά μήκος των πλευρικών τοίχων των χριστιανικών ναών.
Αξίζει να αναφερθεί μια συνήθεια των χρόνων εκείνων. Οι εξέχοντες ενορίτες αγόραζαν ή νοίκιαζαν στο οικογενειακό τους όνομα στασίδια από το εκκλησιαστικό συμβούλιο, το οποίο με την σειρά του χρησιμοποιούσε τα έσοδα για την αποπεράτωση των εργασιών αποκατάστασης ή διαμόρφωσης του ναού.  Αποτέλεσμα αυτού ήταν ότι η κατοχή καθίσματος στο ναό αποτελούσε ένδειξη κύρους στην τοπική κοινωνία 

## Το στασίδι στη Δυτική Εκκλησία
μικρογραφία|Στασίδια στην εκκλησία Gustaf Vasa, Στοκχόλμη, Σουηδία
μικρογραφία|Στασίδια στο εσωτερικό του ναού King's Norton,στο Λέστερσιρ, Αγγλία
Κατά  τον 13ο αιώνα, πέτρινα παγκάκια άρχισαν να εμφανίζονται στις πλευρές των χριστιανικών ναών της δύσης. Σιγά σιγά για χρηστικούς λόγους αρχίζουν να μετακινούνται προς το εσωτερικό του ναού και να αντικαθίστανται από ξύλινες κατασκευές οι οποίες με την σειρά τους κατά τον 15ο αιώνα παίρνουν την σημερινή μορφή των ξύλινων στασιδιών, στερεωμένων στο δάπεδο στο κέντρο του ναού. Θεωρείται ότι η κύρια ανάγκη της χρήσης των στασιδιών και αποδοχής τους στα λειτουργικά έπιπλα της εκκλησίας την εποχή εκείνη ήταν η καθιέρωση του Κηρύγματος, σαν λειτουργική πράξη. Πράξη που  ξεκίνησε κυρίως από την προτεσταντική μεταρρύθμιση.

Τα στασίδια αυτά είναι ξύλινοι πάγκοι από πεύκο ή δρυ με πλάτη,  διατεταγμένοι σε σειρά, αφήνοντας έναν διάδρομο στο κέντρο των ναών για χρηστικούς λόγους. Αρκετά είναι εξοπλισμένα με μαξιλάρια αλλά και με υποπόδια ώστε να γονατίζουν οι πιστοί όταν αυτό επιβάλλεται.

Σύμφωνα με τα έθιμα των χρόνων  εκείνων τα στασίδια αγοράζονταν από επιφανείς πιστούς από την εκκλησία και η τιμή αγοράς πήγαινε στο κόστος της οικοδόμησης του ναού. Πολλά στασίδια αποτελούσαν περιουσιακό στοιχείο των οικογενειών και το δικαίωμα αυτό μεταβιβάζονταν από γενεά σε γενεά. Διαφωνίες σχετικά με την κυριότητα των στασιδιών δεν ήταν ασυνήθιστες εκείνη την εποχή.

## Σημειώσεις


## Παραπομπές



Κατηγορία:Χριστιανική ορολογία
Κορακάκης

Το ελληνικό επίθετο **Κορακάκης** ή **Κορακάκη** μπορεί να αναφέρεται σε κάποιο από τα παρακάτω πρόσωπα:

Με το επώνυμο *Κορακάκης*:
*Βαγγέλης Κορακάκης (γενν. 1961), τραγουδιστής, στιχουργός και συνθέτης

Με το επώνυμο *Κορακάκη*:
*Άννα Κορακάκη (γενν. 1996), αθλήτρια της σκοποβολής
Τσικλητήρας

Το ελληνικό επίθετο **Τσικλητήρας** μπορεί να αναφέρεται σε κάποιο από τα παρακάτω πρόσωπα:

*Κωνσταντίνος Τσικλητήρας (1888–1913), αθλητής στίβου και ποδοσφαίρου
*Λεωνίδας Τσικλητήρας, αθλητής γυμναστικής, ποδηλασίας και στίβου
*Νικόλαος Τσικλητήρας (1813–1895), πολιτικός
*Σπύρος Τσικλητήρας, αθλητής
*Σταύρος Τσικλητήρας, πολιτικός
Κατάλογος έργων του Γκούσταφ Κλιμτ

Η σελίδα αυτή περιλαμβάνει εικονογραφημένο κατάλογο των σημαντικότερων έργων του Γκούσταφ Κλιμτ με χρονολογική σειρά. Δεν πρόκειται για πλήρη κατάλογο, αποτελεί όμως ένα διάγραμμα της καλλιτεχνικής πορείας του καλλιτέχνη.

## Έργα

## Παραπομπές


## Βιβλιογραφία

* 
* .
* .
* 
* .
* .

## Περαιτέρω βιβλιογραφία

*Chillida, Julio Vives. *[https://books.google.com/books?id=FDzErnRbs8MC&printsec=frontcover&source=gbs_v2_summary_r&cad=0#v=onepage&q&f=false El Beso (Los Enamorados) de Gustav Klimt. Un Ensayo de Iconografía]*, Lulu.com, junio de 2008, ISBN 978-1-4092-0530-2.
*Czernin, Hubertus. *Die Fälschung: Der Fall Bloch-Bauer und das Werk Gustav Klimts*. Czernin Verlag, Vienna 2006. ISBN 3-7076-0000-9
*Kallir, Jane, Alfred Weidinger: *Gustav Klimt. In Search of the Total Artwork*. Prestel, New York 2009, ISBN 978-3-7913-4232-0
*Schorske, Carl E. "Gustav Klimt: Painting and the Crisis of the Liberal Ego" in *[[Fin-de-Siècle Vienna: Politics and Culture]]*. Vintage Books, 1981. ISBN 0-394-74478-0
*Weidinger, Alfred. *Klimt. Catalogue Raisonné*, Prestel, New York, 2007, ISBN 978-3-7913-3764-7

## Εξωτερικοί σύνδεσμοι

* Gallery of works by Gustav Klimt at Zeno.org 
* iKlimt.com
* Gustav Klimt on ''Wikipaintings'', features all his artistic production.
* Web Museum Klimt page
* High resolution Klimt gallery

 
Κλιμτ
Κατηγορία:Έργα ζωγραφικής του Γκούσταφ Κλιμτ
Αθανάσιος Σινόκας

Ο **Αθανάσιος Σινόκας** (1893-1963) ήταν καπνοπαραγωγός, συνδικαλιστής και βουλευτής του ΚΚΕ το 1926.

## Βιογραφικά στοιχεία
Ο Αθανάσιος Σινόκας γεννήθηκε το 1893 στο νομό Δράμας και ήταν καπνοπαραγωγός. Ασχολήθηκε με το καπνεργατικό συνδικαλισμό και έγινε πρόεδρος του συνεταιρισμού καπνοπαραγωγών του νομού Δράμας. Παράλληλα, εντάχθηκε στο ΣΕΚΕ και αργότερα στο ΚΚΕ.

Στις εκλογές του Νοεμβρίου 1926, τις πρώτες που έγιναν μετά την ανατροπή της δικτατορίας του Πάγκαλου, εξελέγη βουλευτής Ροδόπης με το Ενιαίο Μέτωπο Εργατών Αγροτών και Προσφύγων, που ήταν εκλογικός συνασπισμός με κορμό το ΚΚΕ.

Στην εσωκομματική πάλη που ακολούθησε μετά το 3ο Τακτικό Συνέδριο του ΚΚΕ τον Μάρτιο του 1927, τάχθηκε με την πλευρά των λεγόμενων ''Λικβινταριστών'' του Παντελή Πουλιόπουλου.

Το 1928 διεγράφη από το ΚΚΕ μαζί με πολλά ακόμη μέλη του κόμματος ως *Λικβινταριστής*. 
Μετά τη διαγραφή του εργαζόταν ως διευθυντής του πρακτορείου σιγαρέττων Παπαστράτου στη Δράμα.

Την περίοδο της κατοχής έγινε μέλος του ΕΑΜ, αποκατέστησε τις σχέσεις του με το ΚΚΕ και ανέπτυξε αντιστασιακή δράση. Την περίοδο της βουλγαρικής κατοχής στην Ανατολική Μακεδονία και Θράκη, οι Βούλγαροι συνέλαβαν στη Δράμα και εκτέλεσαν δύο αδελφούς του που είχαν αντιστασιακή δράση.

## Παραπομπές


## Πηγές
# Δοκίμιο Ιστορίας του ΚΚΕ, Α΄ τόμος 1919-1949, εκδόσεις Σύγχρονη Εποχή, Αθήνα 2012
# Ιστορία της Αντίστασης 1940-45, Εκδόσεις Αυλός, Αθήνα 1979
# Ελευθέριος Σταυρίδης, "Τα Παρασκήνια του ΚΚΕ", Εκδόσεις Ελεύθερη Σκέψις, Αθήνα 1988

Κατηγορία:Έλληνες κομμουνιστές
Κατηγορία:Έλληνες αντιστασιακοί
Κατηγορία:Βουλευτές εκλεγμένοι με το ΚΚΕ
Κατηγορία:Βουλευτές Ροδόπης
Μορογκόρο (αποσαφήνιση)

Η ονομασία **Μορογκόρο**, μπορεί να αφορά:

* το Μορογκόρο *(Morogoro)*, πόλη στην Περιφέρεια Μορογκόρο της Τανζανίας.
* την Αστική Περιοχή Μορογκόρο ή Αστική Επαρχία Μορογκόρο *(Morogoro Urban District)*, περιοχή στην Περιφέρεια Μορογκόρο της Τανζανίας.
* την Αγροτική Περιοχή Μορογκόρο ή Αγροτική Επαρχία Μορογκόρο *(Morogoro Rural District)*, περιοχή στην Περιφέρεια Μορογκόρο της Τανζανίας.
* την Περιφέρεια Μορογκόρο *(Morogoro Region)*, περιφέρεια στην Τανζανία.
Κύπελλο Εθνών Αφρικής 2017

Το **Κύπελλο Εθνών Αφρικής 2017** ήταν η 31η διοργάνωση του θεσμού και διεξήχθη στην Γκαμπόν το διάστημα 15 Ιανουαρίου 2017 ως 5 Φεβρουαρίου 2017. Αρχικά διοργανώτρια χώρα είχε ανακηρυχθεί η Λιβύη όμως η ομοσπονδία άλλαξε τη διοργανώτρια χώρα λόγω του εμφύλιου πολέμου στη Λιβύη. Η πρωταθλήτρια της προηγούμενης διοργάνωσης ήταν η Ακτή Ελεφαντοστού. Το 2017 τον τίτλο κατέκτησε το Καμερούν.

## Πόλεις και Έδρες

## Γήπεδα

## Χώρες που συμμετέχουν

## Φάση Ομίλων

Η κλήρωση για τους ομίλους θα πραγματοποιηθεί στις 19 Οκτωβρίου 2016 στο Λιμπρεβίλ, της Γκαμπόν.

### 1ος όμιλος

Όλες οι ώρες είναι σε Ώρα Δυτικής Αφρικής.

----

----

----

----

----

### 2ος όμιλος

----

----

----

----

----

### 3ος όμιλος

----

----

----

----

----

### 4ος όμιλος

----

----

----

----

----

## Πίνακας φάσης νοκ-άουτ
Στη φάση νοκ-άουτ προκρίνονται οι δύο πρώτες ομάδες κάθε ομίλου. 

## Δείτε Επίσης
Προκριματική Φάση Κυπέλλου Εθνών Αφρικής 2017

2017
Εξώστης καφενείου τη νύχτα

Ο πίνακας **Εξώστης καφενείου τη νύχτα**, επίσης γνωστό ως *Εξώστης καφενείου στην Πλατεία ντυ Φόρουμ*, είναι μια ελαιογραφία που δημιουργήθηκε από τον Ολλανδό καλλιτέχνη Βίνσεντ βαν Γκογκ σε έναν βιομηχανικό ασταρωμένο καμβά μεγέθους 25 *(Toile de 25 figure)* στην Αρλ, της Γαλλίας στα μέσα του Σεπτεμβρίου 1888. Ο πίνακας δεν έχει υπογραφεί, μα περιγράφεται και αναφέρεται από τον καλλιτέχνη σε τρία γράμματα.  Υπάρχει επίσης ένα μεγάλο σχέδιο με πένα της σύνθεσης που προέρχεται από την κληρονομιά που άφησε ο καλλιτέχνης.

Οι επισκέπτες της περιοχής μπορούν ακόμα να σταθούν στη βορειοανατολική γωνία της Πλατείας ντυ Φορούμ (Place du Forum), όπου ο καλλιτέχνης είχε στήσει το καβαλέτο του. Με θέα τη βεράντα του δημοφιλούς καφενείου προς τη φωτισμένη πλατεία με τεχνητό φωτισμό, καθώς και στο επιβαλλόμενο σκοτάδι της οδού ντυ Παλέ που κατέληγε σε οίκημα (προς τα αριστερά, δεν απεικονίζεται) και πέρα από αυτό, στον πύργο μιας πρώην εκκλησίας (σήμερα είναι το Επιγραφικό Μουσείο [Musée Lapidaire]). Προς τα δεξιά, ο Βαν Γκογκ έδειξε επίσης ένα φωτισμένο μαγαζί, καθώς και μερικά κλαδιά από τα δέντρα γύρω από τον τόπο, αλλά παρέλειψε τα απομεινάρια από τα ρωμαϊκά μνημεία ακριβώς δίπλα από αυτό το μικρό μαγαζί.
Ο πίνακας βρίσκεται σήμερα στο Μουσείο Kröller-Müller στο Ότερλοο της Ολλανδίας.

## Παραπομπές


## Εξωτερικοί σύνδεσμοι

*Πινακοθήκη Βίνσεντ βαν Γκογκ πληροφορίες σχετικά με το *Εξώστης καφενείου τη νύχτα*.
*Ανακαλύπτοντας τον Βαν Γκογκ, περαιτέρω εξερεύνηση της θεωρίας του πίνακα *Μυστικός Δείπνος* .
*''Βαν Γκογκ πίνακες και σχέδια: μια ειδική έκθεση με δανεικά εκθέματα '', μια πλήρως ψηφιοποιημένη έκθεση του καταλόγου των βιβλιοθηκών του Μητροπολιτικού Μουσείου Τέχνης, η οποία περιέχει υλικό σχετικά με τον πίνακα (δείτε στο ευρετήριο)

Κατηγορία:Έργα ζωγραφικής του Βίνσεντ βαν Γκογκ
Κατηγορία:Έργα με θέμα τη διατροφή
Ελενόπολις (Βιθυνία)

Η **Ελενόπολις** ήταν αρχαία ρωμαϊκή και βυζαντινή πόλη της Βιθυνίας, στη Μικρά Ασία, στο νότιο τμήμα του Κόλπου του Αστακού. Aρχικά ονομαζόταν **Δρέπανον**, αλλά μετονομάστηκε σε *Ελενόπολις* από τον Μέγα Κωνσταντίνο προς τιμήν της μητέρας του, Αγίας Ελένης. Έχει ταυτοποιηθεί με το σημερινό χωριό Χερσέκ, στην περιφέρεια της Αλτίνοβα της Επαρχίας Γιάλοβας. 

## Ιστορία
Η πόλη παραδοσιακά θεωρείται ως η γενέτειρα της Αγίας Ελένης. Σύμφωνα με τον ιστορικό του 6ου αιώνα Προκόπιο, ο Κωνσταντίνος ο Μέγας μετονόμασε το *Δρέπανον* σε *Ελενόπολιν*, για να τιμήσει τη γενέτειρα της μητέρας του Ελένης. Ωστόσο, θεωρείται πιθανό η συγκεκριμένη ονομασία να τιμούσε απλώς την ίδια, χωρίς να έχει κάποια σχέση με την γενέτειρά της. Ο Κωνσταντίνος ανήγειρε, επίσης, εκκλησία εντός της πόλης προς τιμήν του μάρτυρα Αγίου Λουκιανού. Σύντομα, η σημασία της μεγάλωσε, ενώ ο Κωνσταντίνος έζησε για αρκετό καιρό εκεί, προς το τέλος της ζωής του.

Κοντά σε αυτήν βρίσκονταν ιαματικές πηγές, ιδιαιτέρως γνωστές, που πιθανώς να ήταν εκείνες του Τερμάλ, κοντά στην Γιάλοβα. Ο Ιουστινιανός Α΄ ανήγειρε εκεί υδραγωγείο, λουτρά, καθώς και άλλα μνημεία.

## Εκκλησιαστική ιστορία
Η επισκοπική έδρα της Ελενόπολης Βιθυνίας υπαγόταν στη Μητρόπολη Νικομηδείας.

Ο Λεκιέν αναφέρει εννέα εκ των επισκόπων της. Ο Μακρίνος, ο πρώτος εξ'αυτών, φέρεται να μετείχε στην Σύνοδο της Νίκαιας (325), ωστόσο το όνομά του δεν αναφέρεται στον αυθεντικό κατάλογο των συμμετεχόντων της συνόδου. Περί το 400, η επισκοπή της Ελενόπολης είχε ως επικεφαλής τον Παλλάδιο Γαλατίας, φίλο και υπερασπιστή του Ιωάννη Χρυσοστόμου, και συγγραφέα της *[[Historia Lausiaca]]*. Ο τελευταίος γνωστός επίσκοπός της μετείχε στην Φωτιανή Σύνοδο της Κωνσταντινούπολης (879). Η Ελενόπολις αναφέρεται στις *[[Notitiae Episcopatuum]]* έως τον δωδέκατο και δέκατο τρίτο αιώνα. 

Η Ελενόπολις Βιθυνίας περιλαμβάνεται στον κατάλογο των τιτουλάριων επισκοπών της Καθολικής Εκκλησίας.

## Παραπομπές


## Εξωτερικοί Σύνδεσμοι
*Πηγή από την ''Catholic Encyclopedia''
*Σελίδα από το ''Catholic Hierarchy''

Κατηγορία:Αρχαίες πόλεις της Βιθυνίας
Ελενοπολις Βιθυνιας
Κατηγορία:Επαρχία Γιάλοβας
Κατηγορία:Πρώην επισκοπές του Οικουμενικού Πατριαρχείου Κωνσταντινουπόλεως
Φάρος της Πάτρας

Ο **Φάρος της Πάτρας** είναι κτίσμα στην λιμενική ζώνη του Δήμου Πατρέων και αποτελεί σύμβολο της πόλης. Βρίσκεται παράκτια στην περιοχή του ιερού ναού του Αγίου Ανδρέα, δίπλα στην ιχθυόσκαλα της περιοχής.

## Ιστορία
Ένα πρώϊμο σχέδιο νεοκλασικού φάρου είχε γίνει το 1838, από τον τον Δανό Χανς Κρίστιαν Χάνσεν, αρχιτέκτονα των αθηναϊκών προπυλαίων, το οποίο δεν υλοποιήθηκε. Ο πρώτος φάρος τελικά ήταν ξύλινος.  Κτίστηκε 1858 στον μώλο του Αγίου Νικολάου, καταστράφηκε όμως κατά την διάρκεια θύελλας το 1865. Αντικαταστάθηκε με νέο πέτρινο φάρο το 1878, ο οποίος είχε διάμετρο 4-5 τ.μ. και ύψος 17 μέτρων. Ο πύργος αυτός κατεδαφίστηκε το 1972 επί της δημαρχίας του Κωνσταντίνου Γκολφινόπουλου κατά την διάρκεια εργασιών για τον εκσυγχρονισμό των υποδομών του λιμανιού.

Το 1999 το τοπικό συμβούλιο της πόλης αποφάσισε να ξαναχτιστεί ο φάρος, νοτιότερα στην περιοχή του ναού του Αγίου Ανδρέα. Ο νέος αυτός φάρος δεν έχει ναυτιλιακή χρήση αλλά κυρίως πολιτισμική, αποτελώντας ένα από τα αξιοθέατα της πόλης. Στο ισόγειο του κτίσματος υπάρχει καφετέρια και η γύρω περιοχή έχει μετατραπεί από τότε σε πάρκο, αποτελώντας χώρο αναψυχής της πόλης.

## Φωτογραφικό υλικό

Αρχείο:FarosPatra.jpg|Φωταγώγηση του φάρου κατά τη νύχτα.
Αρχείο:Leutturm Patras 1.jpg|Περιβάλλων χώρος του φάρου.
File:Apovathra Patron.JPG|Η προβλήτα του Αγίου Νικολάου με τον παλαιό φάρο το 1876.


## Παραπομπές



## Εξωτερικοί σύνδεσμοι
*Ο φάρος της Πάτρας, του 20ού γυμνάσιου Πάτρας, 2009 - Αιμιλία Σιακοβέλη (επιμέλεια) / Κώστας Δαουλτζής (επιμέλεια)
* Η ιστορία της Πάτρας: Nοσταλγία και πνευματικά δικαιώματα, του Ανδρέα Τσιλίρα, 28.03.2014 - Εφημερίδα «Τέταρτο», φ. 113
* O παλιός φάρος στην Πάτρα - faroi.com

Κατηγορία:Φάροι στην Ελλάδα
Κατηγορία:Κτίρια και κατασκευές στην Πάτρα
Κυβέρνηση της Ισπανίας

Η **Κυβέρνηση της Ισπανίας** () είναι η κεντρική κυβέρνηση η οποία ασκεί την εκτελεστική εξουσία και την Γενική Κρατική Διοίκηση του Βασιλείου της Ισπανίας. Συνηθίζεται να αποκαλείται και ως **Κυβέρνηση του Έθνους**, ή απλώς χρησιμοποιείται ο όρος **Κυβέρνηση.**

Η Κυβέρνηση αποτελείται από τον Πρωθυπουργό και τους Υπουργούς. Ο πρωθυπουργός έχει τη γενική διαχείριση των υπουργών και μπορεί να τους διορίζει ή να τους απολύει κατά βούληση. Όλοι τους ανήκουν στο ανώτατο όργανο λήψης αποφάσεων, το Υπουργικό Συμβούλιο. Η κυβέρνηση είναι υπεύθυνη απέναντι στο Κοινοβούλιο και απέναντι στο Κογκρέσο των Αντιπροσώπων, ενός οργάνου που εκλέγει τον Πρωθυπουργό ή τον απολύει μέσω πρότασης μομφής. Αυτό το σύστημα διακυβέρνησης θεσπίστηκε στην Ισπανία με το Σύνταγμα του 1978.

Ο θεμελιώδης κανονισμός της λειτουργίας της κυβέρνησης περιλαμβάνεται στο Κεφάλαιο Δ΄ και Ε΄ του Συντάγματος, καθώς και στο Νόμο 50 της 27ης Νοεμβρίου του 1997. Σύμφωνα με το Άρθρο 97 του Συντάγματος και το Άρθρο 1.1 του του κανονισμού λειτουργίας της κυβέρνησης, η τελευταία «κατευθύνει την εσωτερική και εξωτερική πολιτική, την δημόσια και στρατιωτική διοίκηση και την άμυνα του κράτους. Ασκεί την εκτελεστική και κανονιστική εξουσία σύμφωνα με το Σύνταγμα και τους νόμους».

Ο σημερινός πρωθυπουργός είναι ο Πέδρο Σάντσεθ, ο οποίος ανέλαβε τα καθήκοντά του στις 2 Ιουνίου 2018. Είναι ο ηγέτης του Σοσιαλιστικού Εργατικού Κόμματος.

Η κυβέρνηση αναφέρεται περιστασιακά με τη μετωνυμία *Μονκλόα*, λόγω του γεγονότος ότι η κατοικία του πρωθυπουργού, το Παλάτι της Μονκλόα, είναι και η έδρα της κυβέρνησης.

## Σημερινή κυβέρνηση
Το Υπουργικό Συμβούλιο αποτελείται από τον Πρωθυπουργό, τους 4 Αντιπροέδρους της Κυβέρνησης, τους 22 υπουργούς και τον Κυβερνητικό Εκπρόσωπο.

## Παραπομπές


## Εξωτερικοί σύνδεσμοι

* 

Κατηγορία:Πολιτική της Ισπανίας
Ρότζερ Άλερς

Ο **Ρότζερ Άλερς** (αγγλικά: *Roger Allers*, 29 Ιουνίου 1949 – 17 Ιανουαρίου 2026) ήταν Αμερικανός σκηνοθέτης, σεναριογράφος, animator, καλλιτέχνης storyboard και δραματουργός. 

Περισσότερο γνωστός είναι για τη σκηνοθεσία του, μαζί με τον Ρομπ Μίνκοφ, στην πιο επιτυχημένη, εισπρακτικά, 2D ταινία κινουμένων σχεδίων, όλων των εποχών, της Disney, *[[Ο Βασιλιάς των Λιονταριών]]* (1994), αλλά και για το σενάριο του, στην ομώνυμη μεταφορά του έργου, στο Μπρόντγουεϊ.

## Βιογραφία
Γεννημένος, στη Νέα Υόρκη, όνειρό του ήταν να ασχοληθεί με το animation, μάλιστα ήθελε να συνεργαστεί με τον Ουώλτ Ντίσνεϋ, όταν, όμως, έμαθε το 1966, ότι απεβίωσε ο Ντίσνεϋ, έχασε τις ελπίδες του.  Αργότερα, η επιθυμία του αναζωπυρώθηκε, κι αφού πήρε το πτυχίο του στις καλές τέχνες, ταξίδεψε και έζησε για δύο χρόνια στην Ελλάδα,  όπου γνώρισε και την γυναίκα του Λέσλι. Επιστρέφοντας στις ΗΠΑ ξεκίνησε να ασχολείται με το animation, ως storyboard καλλιτέχνης, με την πρώτη του συμμετοχή να γίνεται στο *[[Animalympics]]* (1980).

Το 1985, ξεκίνησε να εργάζεται για τη Disney, στην οποία συμμετέχει στο storyboarding. Αργότερα έγινε επικεφαλής του storyboard και συμμετείχε στο *[[Η Πεντάμορφη και το Τέρας (ταινία, 1991)|Η Πεντάμορφη και το Τέρας]]* (1991). Το 1994, έκανε το ντεμπούτο στη σκηνοθεσία, με το *[[Ο Βασιλιάς των Λιονταριών]]* (1994).

Ο Άλερς απεβίωσε στις 17 Ιανουαρίου 2026, σε ηλικία 76 ετών.
{{Cite web|url=https://www.hollywoodreporter.com/movies/movie-news/roger-allers-dead-director-the-lion-king-1236477359|title=Roger Allers, ‘The Lion King’ Co-Director, Dies at 76|lang=en-US|first=Carly|last=Thomas|website=[The Hollywood Report

== Παραπομπές ==
<references />

== Εξωτερικοί σύνδεσμοι ==
* 







[Κατηγορία:Αμερικανοί σκηνοθέτες
Κατηγορία:Αμερικανοί σεναριογράφοι
Κατηγορία:Αμερικανοί animators
Κατηγορία:Σκηνοθέτες κινουμένων σχεδίων
Ρομπ Μίνκοφ

Ο **Ρόμπερτ Ρ. "Ρόμπ" Μίνκοφ** (αγγλικά: *Robert R. "Rob" Minkoff*, 11 Αυγούστου 1962) είναι Αμερικανός σκηνοθέτης, παραγωγός, animator και σεναριογράφος. Περισσότερο γνωστός είναι για τη σκηνοθεσία του, μαζί με τον Ρότζερ Άλερς, στην πιο επιτυχημένη, εισπρακτικά, ταινία κινουμένων σχεδίων 2D, *[[Ο Βασιλιάς των Λιονταριών]]* (1994). Πέρα από αυτήν την ταινία έχει συμμετάσχει είτε ως σκηνοθέτης είτε ως animator κλπ, σε ταινίες όπως το *[[Ο Ποντικομικρούλης]]* (1999), το *[[Ο Στοιχειωμένος Πύργος (ταινία, 2003)|Ο Στοιχειωμένος Πύργος]]* (2003) και το *[[The Forbidden Kingdom]]* (2008).

## Παραπομπές


## Εξωτερικοί σύνδεσμοι
* Twitter
* Official Tumblr
* Facebook
* Google+
*

Κατηγορία:Αμερικανοί σκηνοθέτες
Κατηγορία:Αμερικανοί animators
Κατηγορία:Αμερικανοί παραγωγοί ταινιών
Κατηγορία:Αμερικανοί σεναριογράφοι
Κατηγορία:Σκηνοθέτες κινουμένων σχεδίων
Κατηγορία:Αμερικανοεβραίοι
Πολ Βερχόφεν

O **Πολ Βερχόφεν** (ορθή προφορά: **Πολ Βερχόβεν**) (*Paul Verhoeven*, 18 Ιουλίου 1938) είναι Ολλανδός σκηνοθέτης, σεναριογράφος και παραγωγός.

Γεννήθηκε το 1938 στο Άμστερνταμ. Πριν ασχοληθεί με τον κινηματογράφο, σπούδασε μαθηματικά και φυσική στο Λάιντεν. Κατά τη διάρκεια της θητείας του στο Βασιλικό Ολλανδικό Ναυτικό, ανέλαβε τη σκηνοθεσία ντοκιμαντέρ.

Στα έργα του ασχολείται κυρίως με το σεξ και τη βία. Η ταινία που τον έκανε γνωστό πέρα από τα σύνορα της πατρίδας του ήταν το *[[Λουλούδι της σάρκας]]*, που ήταν υποψήφια για το βραβείο Όσκαρ Καλύτερης Ξενόγλωσσης Ταινίας. Στη συνέχεια, έκανε ταινίες στο Χόλιγουντ με πιο γνωστές το *[[Βασικό ένστικτο]]*, την *[[Ολική επαναφορά]]* και το *[[Ρόμποκοπ]]*, για την οποία κέρδισε το βραβείο Saturn καλύτερου σκηνοθέτη.

## Φιλμογραφία
*1960 Een Hagedis teveel (μικρού μήκους)
*1961 Niets bijzonders (μικρού μήκους) 
*1962 De Lifters (μικρού μήκους) 
*1963 Feest (μικρού μήκους) 
*1965 Het Korps Mariniers (ντοιμαντέρ)
*1970 De Worstelaar (μικρού μήκους) 
*1971 Wat zien ik 
*1973 Λουλούδι της σάρκας
*1975 Keetje Tippel 
*1977 Soldier of Orange
*1980 Spetters 
*1983 Ο τέταρτος άνθρωπος
*1985 Σάρκα και αίμα
*1987 Ρόμποκοπ
*1990 Ολική επαναφορά 
*1992 Βασικό ένστικτο 
*1995 Showgirls
*1997 Στρατιώτες του σύμπαντος
*2000 Αόρατο άγγιγμα
*2006 Μαύρη Λίστα
*2012 Tricked
*2016 Εκείνη
*2021 Μπενεντέτα

## Παραπομπές


Κατηγορία:Ολλανδοί σεναριογράφοι
Κατηγορία:Ολλανδοί παραγωγοί ταινιών
Κατηγορία:Ολλανδοί σκηνοθέτες κινηματογράφου
Στάδιο Γρηγόρης Αυξεντίου (Λύση)

Το **Στάδιο Γρηγόρης Αυξεντίου** είναι ποδοσφαιρικό στάδιο, που βρίσκεται στη Λύση της Κύπρου. Αποτελεί την πραγματική έδρα του ΑΣΙΛ Λύσης. Πήρε το όνομα του από τον ήρωα της ΕΟΚΑ, Γρηγόρη Αυξεντίου.

Ήταν το πρώτο στάδιο στην Κύπρο που είχε χορτάρι και προβολείς. Το Στάδιο Γρηγόρης Αυξεντίου παραμένει εγκαταλελειμμένο και σε κακή κατάσταση από το 1974 όταν η Τουρκία εισέβαλε στην Κύπρο καταλαμβάνοντας πέρα του 37.6% του νησιού, συμπεριλαμβανομένης της Λύσης. Ο ΑΣΙΛ δημιούργησε νέο στάδιο στη Λάρνακα δίνοντας του το ίδιο όνομα, το στάδιο Στάδιο Γρηγόρης Αυξεντίου.

## Παραπομπές


## Πηγές
*

Κατηγορία:Στάδια ποδοσφαίρου στην Κύπρο
Κατηγορία:ΑΣΙΛ Λύσης
Κατηγορία:Λύση Αμμοχώστου
Αυρίδες

Οι **Αυρίδες** (, ο δήμος: Αυριδών) ήταν αρχαίος οικισμός - πόλη και δήμος της Ιπποθοωντίδας (περιοχή της Αρχαίας Αττικής και φυλή της αρχαίας Αθήνας). Με το ίδιο όνομα (Αυρίδες) ονομάζονταν οι δημότες του δήμου αυτού.

## Τοπωνύμιο
Ο δήμος πήρε πιθανώς το όνομά του, από την ομώνυμη οικογένεια των Αυριδών, ευγενών, οι οποίοι είχαν ως έδρα τον δήμο και ήταν τμήμα της οικογένειας των Βακχιδών, συγγενών των Ευνειδών, μιας συντεχνίας μουσικών (κιθαρωδών) λημνιακής καταγωγής οι οποίοι επικαλούνταν τον Εύνηο, εγγονό του Διονύσου, ως πρόγονό τους.

## Τοποθεσία
Ο δήμος των Αυριδών, ήταν πιθανώς δήμος της Παραλίας. Οι ερευνητές πιστεύουν, ότι βρισκόταν μάλλον στο Θριάσιο Πεδίο, κοντά στην Ελευσίνα, αλλά η ακριβής τοποθεσία του δήμου αυτού παραμένει άγνωστη και αβέβαιη, δεν έχει προσδιορισθεί και δεν έχει ακόμα ταυτιστεί επακριβώς.

## Η συμμετοχή του δήμου στην αρχαία Βουλή
Ο δήμος, η ύπαρξη του οποίου επιβεβαιώνεται και από διάφορες επιγραφές, ως μέλος αρχικά της Ιπποθοωντίδας φυλής, συμμετείχε με 1 βουλευτή στην αρχαία Βουλή των 500, κατά την πρώτη περίοδο (508 – 307/306 π.Χ.). Κατά τη δεύτερη περίοδο (307/306 – 224/223 π.Χ.) ως και την τρίτη περίοδο (224/223 – 201/200 π.Χ.) ο δήμος ενσωματώθηκε στην Αντιγονίδα φυλή με επίσης 1 βουλευτή στη Βουλή των 600. Μετά την κατάργηση και διάλυση των «μακεδονικών φυλών» (Αντιγονίς και Δημητριάς) ο δήμος επανήλθε στην Ιπποθοωντίδα φυλή, κατά την τέταρτη (201/200 π.Χ. – 126/127) και την πέμπτη περίοδο (126/127 – 3ος αιώνας) με άγνωστο αριθμό βουλευτών–αντιπροσώπων του δήμου.

## Οι κάτοικοι των Αυριδών
Ο δημότης των αρχαίων Αυριδών ονομαζόταν Αυρίδης.

## Πρόσωπα
Υπήρξαν διάφοροι γνωστοί πολίτες από τον δήμο των Αυριδών, όπως ο Βάσσος ο Αυρίδης, ο Δημήτριος ο Αυρίδης, ο Διόγνητος ο Αυρίδης, ο Διονυσογένης ο Αυρίδης κ.α. 

## Δείτε επίσης
* Αρχαία Αθήνα
* Ιπποθοωντίδα φυλή
* Αντιγονίδα φυλή

## Παραπομπές


## Πηγές
### Πρωτογενείς
* Ελληνικές επιγραφές - IG αυριδ Attica (IG I-III).

### Δευτερογενείς
* Auridae, στην ιστοσελίδα: referenceworks.brillonline.com,
* John S. Traill: ''The political organization of Attica: a study of the demes, trittyes, and phylai, and their representation in the Athenian Council'', “Attica”. (12, 27, 52, 70, 109 (no. 22), table 8, 11.). Princeton: American School of Classical Studies at Athens (ASCSA), 1975, ISBN 978-0-87661-514-0
* John S. Traill: *Demos and trittys. Epigraphical and topographical studies in the organization of Attica.* Athenians Victoria College, Toronto 1986, p. 138.
* John S. Traill: "Diakris, the inland trittys of Leontis', in: Hesperia 47, 1978, 89-109.
* Peter Siewert, "Die Trittyen Attikas und die Heeresreform des Kleisthenes", C.H. Beck, München 1982, ISBN 3406080634, ISBN 9783406080630
* Carl Otfried Mueller (Carl Müller), "Fragmenta Historicorum Graecorum", Τόμος 2, Cambridge Library Collection - Classics, Cambridge University Press, 2010, ISBN 1108016618, ISBN 9781108016612, σελ. 359.

## Εξωτερικοί σύνδεσμοι
* 
* 
* Auridai, Lexicon of Greek Personal Names (LGPN).
* Auridai, Attic Inscriptions Online.

Κατηγορία:Δήμοι της Αρχαίας Αττικής
Κατηγορία:Αρχαία Αθήνα
Ίδρυμα ΔΠΧΑ

Το **Ίδρυμα Διεθνών Προτύπων Χρηματοοικονομικής Αναφοράς** (ΔΠΧΑ, International Financial Reporting Standards Foundation, **IFRS**) είναι μη κερδοσκοπικός οργανισμός λογιστικής. Οι κύριοι στόχοι του περιλαμβάνουν την ανάπτυξη και την προώθηση των Διεθνών Προτύπων Χρηματοοικονομικής Πληροφόρησης (ΔΠΧΠ), μέσω του Συμβουλίου Διεθνών Λογιστικών Προτύπων (ΣΔΛΠ), το οποίο επιβλέπει.

Το ίδρυμα παλαιότερα ονομαζόταν «Ίδρυμα Επιτροπής Διεθνών Λογιστικών Προτύπων» (ΕΔΛΠ) μέχρι τη μετονομασία του την 1η Ιουλίου του 2010, ενώ από το 2012 διοικείται από ένα συμβούλιο 22 μελών.

## Παραπομπές


## Εξωτερικοί σύνδεσμοι
* 

Κατηγορία:Διεθνή Πρότυπα Χρηματοοικονομικής Αναφοράς
Κουνιγούνδη της Αυστρίας

Η **Κουνιγούνδη της Αυστρίας** (γερμανικά: *Kunigunde von Österreich*, 16 Μαρτίου 1465 - 6 Αυγούστου 1520), μέλος του Οίκου των Αψβούργων, ήταν δούκισσα της Βαυαρίας από το 1487 έως το 1508 μέσω του γάμου της με τον δούκα Αλβέρτο Δ' της Βαυαρίας του Οίκου του Βίττελσμπαχ.

## Βιογραφικά στοιχεία
Γεννήθηκε στις 16 Μαρτίου 1465 στο Βίνερ Νόιστατ και ήταν κόρη του αυτοκράτορα Φρειδερίκου Γ΄ και της αυτοκράτειρας Ελεονώρας των Αβίς, κόρης του Εδουάρδου της Πορτογαλίας. Ήταν η τέταρτη από τα πέντε παιδιά που απέκτησε το αυτοκρατορικό ζευγάρι, αν και μόνο εκείνη μαζί με τον αδελφό της Μαξιμιλιανό επιβίωσαν ως την ενηλικίωσή τους.

Η Κουνιγούνδη, σε αντίθεση με προηγούμενες αρχιδούκισσες, εκπαιδεύτηκε στους τομείς της ανάγνωσης, της γραφής, της κεντητικής, της ιππασίας, του κυνηγιού, της αστρονομίας και των μαθηματικών.

Το 1470 ο βασιλιάς της Ουγγαρίας Ματθαίος Κορβίνος ζήτησε το χέρι της, όμως ο Φρειδερίκος Γ΄ του το αρνήθηκε. Όταν η Κουνιγούνδη ήταν σε ηλικία δεκαπέντε ετών το 1480, έγινε η επίσημη παρουσίασή της στη Βιέννη κατά την επίσκεψη του Γεωργίου δούκα της Βαυαρίας-Λάντσουτ στην αυλή του Φρειδερίκου. Έπειτα στάλθηκε για λόγους ασφαλείας στο Γκρατς και στο Ίνσμπρουκ.

Το 1487 παντρεύτηκε τον Αλβέρτο Δ΄, δούκα της Βαυαρίας-Μονάχου, ενάντια στη θέληση του πατέρα της. Η ίδια άσκησε καθήκοντα αντιβασιλείας για τον γιο της Γουλιέλμο Δ΄. Παρά την αδιαφορία της για τα θέματα της Αυλής, προσπάθησε να επηρεάσει την πολιτική του κράτους υπέρ των γιων της. Βρισκόταν σε στενή επαφή με τον αδελφό της, αυτοκράτορα Μαξιμιλιανό Α΄, καθώς και με άλλους ηγέτες και συγγενείς της στην Ευρώπη.

## Οικογένεια
Η Κουνιγούνδη απέκτησε με τον Αλβέρτο Δ΄ των Βίττελσμπαχ δούκα της Βαυαρίας τα εξής παιδιά:
* Σιδωνία 1488-1505, απεβ. 17 ετών.
* Σίβυλλα 1489-1519, παντρεύτηκε τον Λουδοβίκο Ε΄ των Βίττελσμπαχ, εκλέκτορα του Παλατινάτου.
* Σαβίνα 1492-1564, παντρεύτηκε τον Ούλριχ, δούκα της Βυρτεμβέργης.
* Γουλιέλμος Δ΄ 1493-1550, δούκας της Βαυαρίας.
* Λουδοβίκος Ι΄ 1495-1545, δούκας της Βαυαρίας.
* Ερνέστος 1500-1560, διοικητής της επισκοπής στο Πάσσαου & το Σάλτσμπουργκ και εγγυητής κύριος του Γκλατς.
* Σουζάνα 1502-1543, παντρεύτηκε πρώτα τον Καζιμίρ των Χοεντσόλερν, μαργράβο του Βρανδεμβούργου-Μπαϊρόιτ και μετά τον Όθωνα Ερρίκο των Βίττελσμπαχ, εκλέκτορα του Παλατινάτου.

Μετά το θάνατο του Αλβέρτου το 1508, η Κουνιγούνδη εισήλθε στη μονή του Πύτριχ, την οποία ευνόησε και απεβίωσε εκεί στις 6 Αυγούστου 1520.

## Πρόγονοι

## Παραπομπές


Κατηγορία:Πριγκίπισσες της Αυστρίας
Κατηγορία:Δούκισσες της Βαυαρίας
Βαλκανική Ομοσπονδία Καράτε

Η **Βαλκανική Ομοσπονδία Καράτε** (αγγλικά: *Karate Federation of Balkan*, KFB) είναι ο ανώτερος οργανισμός που διατηρεί την εποπτεία του αθλήματος του καράτε στη Βαλκανική χερσόνησο. Ιδρύθηκε αρχικά το 1994 με την ονομασία Balkan Karate Federation (BKF) και το 2013 ως νέα ομοσπονδία με την ονομασία Karate Federation of Balkan (KFB). 

Η KFB συνεργάζεται με την Διεθνή Ομοσπονδία Καράτε (WKF) και την Ευρωπαϊκή Ομοσπονδία Καράτε (EKF) και ασχολείται με όλα τα θέματα που σχετίζονται με το καράτε σε βαλκανικό επίπεδο, συμπεριλαμβανομένης της ανάπτυξης και της προώθησης του αθλήματος στα εδάφη που ελέγχονται από 12 ομοσπονδίες μέλη της, καθώς και την οργάνωση των βαλκανικών διοργανώσεων, όπως το Βαλκανικό Πρωτάθλημα. Η έδρα της βρίσκεται στο Βελιγράδι και ο πρόεδρός της από το 2015 είναι ο Εσάτ Ντελιχασάν.

## Ιστορία
Η Βαλκανική Ομοσπονδία Καράτε ιδρύθηκε το 1994 με την ονομασία Balkan Karate Federation (BKF). Ένας από τους ιδρυτές της ήταν η Βουλγαρική Ομοσπονδία Καράτε.  Το 2013 ύστερα από το οικονομικό σκάνδαλο που ξέσπασε στην ομοσπονδία με πρόεδρο από την ίδρυση της τον Γιώργο Γερόλυμπο, τα μέλη της με εξαίρεση την Ελληνική Ομοσπονδία Καράτε έπαψαν να είναι μέλη αυτής στις 13 Σεπτεμβρίου του 2013 και ίδρυσαν τη νέα ομοσπονδία με την ονομασία Karate Federation of Balkan (KFB) με έδρα το Βελιγράδι.

### Πρόεδροι
Οι διατελέσαντες Πρόεδροι είναι:
* 1994−2013:  Γιώργος Γερόλυμπος
* 2013−2015:  Αλεκσέι Πετρόφ
* 2015−τώρα:  Εσάτ Ντελιχασάν

## Ομοσπονδίες μέλη
Οι 12 ομοσπονδίες μέλη της Βαλκανικής Ομοσπονδίας Καράτε.

* - Αλβανική Ομοσπονδία Καράτε
* - Ομοσπονδία Καράτε Βοσνίας και Ερζεγοβίνης
* - Βουλγαρική Ομοσπονδία Καράτε
* - Ομοσπονδία Καράτε Κοσόβου
* - Κροατική Ομοσπονδία Καράτε
* - Κυπριακή Ομοσπονδία Καράτε

* - Ομοσπονδία Καράτε Μαυροβουνίου
* - Ομοσπονδία Καράτε Π.Γ.Δ.Μ.
* - Ρουμανική Ομοσπονδία Καράτε
* - Σερβική Ομοσπονδία Καράτε
* - Σλοβένικη Ομοσπονδία Καράτε
* - Τουρκική Ομοσπονδία Καράτε

### Πρώην μέλη
* - Ομοσπονδία Καράτε Σερβίας και Μαυροβουνίου
* - Ελληνική Ομοσπονδία Καράτε (1994–2013)

## Διοργανώσεις
Η Βαλκανική Ομοσπονδία Καράτε εγκρίνει τις ακόλουθες διοργανώσεις:

* Βαλκανικό Πρωτάθλημα (ανά έτος)
* Βαλκανικό Πρωτάθλημα Καράτε Cadet, Εφήβων και U21 (ανά έτος)
* Βαλκανικό Πρωτάθλημα Παίδων (ανά έτος)

## Δείτε επίσης
*Βαλκανικές Διοργανώσεις

## Παραπομπές


## Εξωτερικοί σύνδεσμοι
*Επίσημη ιστοσελίδα της Βαλκανικής Ομοσπονδίας Καράτε

Κατηγορία:Εθνικά μέλη της Βαλκανικής Ομοσπονδίας Καράτε
Βαλκανική Ομοσπονδία Καράτε
Κατηγορία:Αθλητισμός στα Βαλκάνια
Κατηγορία:Καράτε
Ελαιούς

Το όνομα **Ελαιούς** ή *Ελαιούντας* μπορεί να αναφέρεται για:

* Ελαιούς Ιπποθοωντίδας, αρχαίος αττικός δήμος της Ιπποθοωντίδας φυλής.
* Ελαιούς Χερσονήσου, αρχαία ελληνική αποικία στη Χερσόνησο της Ανατολικής Θράκης.
Τζόναθαν Ρόμπερτς (σεναριογράφος)

Ο **Τζόναθαν Ρόμπερτς** (αγγλικά: *Jonathan Roberts*, 10 Μαΐου 1956) είναι Αμερικανός σεναριογράφος, τηλεοπτικός παραγωγός και συγγραφέας. Περισσότερο γνωστός είναι για τη συμμετοχή του στο σενάριο της ταινίας της Disney, *[[Ο Βασιλιάς των Λιονταριών]]* (1994). Γεννημένος στη Βοστόνη, παρακολούθησε μαθήματα αγγλικής λογοτεχνίας στο Πανεπιστήμιο Μπράουν και μαθήματα έκδοσης βιβλίων και περιοδικών στο Χάρβαρντ.

Η πρώτη του συγγραφική δουλειά έγινε το 1980, με το βιβλίο *The Official Preppy Handbook*, το οποίο πούλησε 1.3 εκατομμύρια αντίτυπα. Το 1985, συνέγραψε στο πρώτο του σενάριο για ταινία, με το *The Sure Thing*. Όσο ήταν στη Disney, πέρα από το *Ο Βασιλιάς των Λιονταριών*, συμμετείχε στο σενάριο των ταινιών *Ο Τζίμης και το Γιγαντοροδάκινο* (1996), *Η Παναγία των Παρισίων* (1996) και *[[Μπαμπούλας Α.Ε.]]* (2001).

## Παραπομπές



## Εξωτερικοί σύνδεσμοι

* 

Κατηγορία:Αμερικανοί σεναριογράφοι
Κατηγορία:Αμερικανοί συγγραφείς
Θερμικός εκτυπωτής

εναλλ.=Θερμικός εκτυπωτής|μικρογραφία|Θερμικός εκτυπωτής
Οι **θερμικοί εκτυπωτές** ή **thermal printers** είναι ειδικοί εκτυπωτές που εκτυπώνουν σε θερμικό χαρτί. Τους συναντάμε στην καθημερινότητα μας, γιατί χρησιμοποιούνται σε φορολογικούς  μηχανισμούς, fax, τερματικά πιστωτικών καρτών, εκτυπώσεις εισιτηρίων σινεμά, συναυλιών, Μέσα Μαζικής Μεταφοράς και κυρίως σε ταμειακές μηχανές καταστημάτων, ΑΤΜ κ.α.
## Πως λειτουργεί

Η βασική διαφορά ενός θερμικού εκτυπωτή με έναν κοινό εκτυπωτή είναι θερμική εκτυπωτική κεφαλή που διαθέτει, αλλά και το θερμικό χαρτί το οποίο μαυρίζει όπου εφαρμοστεί αυξημένη θερμότητα. Το κυριότερο όμως είναι ότι ένας θερμικός εκτυπωτής δεν χρησιμοποιεί μελάνι ή τόνερ. 
Κατά την εντολή της εκτύπωσης τα δεδομένα μεταφέρονται στην θερμική κεφαλή και ανάλογα το είδος του εκτυπωτή, μεταφέρει θερμικά το μελάνι από την μελανοταινία στην ετικέτα ή απευθείας στο ειδικό χαρτί.

Υπάρχουν διάφορα είδη μελανοταινιών και διαφέρουν ως προς το υλικό κατασκευής τους (ρητίνης, κεριού ή και συνδυασμός) και τις χρησιμοποιούμε ανάλογα την ετικέτα που θέλουμε να εκτυπώσουμε, εάν είναι χάρτινη ή πλαστική.
## Διαφοροποιήσεις στις εκτυπώσεις
***Εκτύπωση θερμικής μεταφοράς**: Για την εκτύπωση αυτή απαιτείται ειδική μελανοταινία και μοιάζει ιδιαίτερα με την κλασική εκτύπωση. Αυτός ο τρόπος χρησιμοποιείται ευρέως, διότι είναι ποιο ανθεκτική λύση και έχει υψηλότερη ποιότητα.
* **Άμεση θερμική εκτύπωση**: Για την εκτύπωση αυτή απαιτείται ένα ειδικό χαρτί που μαυρίζει κατά τη διαδικασία. Έτσι η κεφαλή εκτύπωσης εκτυπώνει θερμικά, "μαυρίζοντας" το χαρτί.

## Πλεονεκτήματα
Συγκριτικά με άλλες εκτυπωτικές λύσεις, οι εκτυπώσεις με θερμικούς εκτυπωτές είναι πολύ οικονομικές. Δεν απαιτούνται μελάνια και αναλώσιμα και το κόστος κυμαίνεται περίπου 4 ευρώ ανά 1000 ετικέτες.
Το κυριότερα πλεονεκτήματα είναι  
* Η υψηλή ταχύτητα εκτύπωσης
* Η ανθεκτικότητα στον χρόνο
* Δεν χρειάζονται καθόλου συντήρηση
* Υψηλή ποιότητα εκτύπωσης

## Μειονεκτήματα
* Κάπως υψηλό κόστος μελανοταινίας και θερμικών ετικετών
* Μικρή διάρκεια ζωής της εκτύπωσης (λόγω μεγάλης ευαισθησίας στο φως)

Κατηγορία:Εκτυπωτές
Ανθισμένα Κλαδιά Καστανιάς

Το έργο **Ανθισμένα Κλαδιά Καστανιάς** ζωγραφίστηκε από τον Βίνσεντ βαν Γκογκ κατά τη διάρκεια της καλλιτεχνικής περιόδου στην Ουβέρ σουρ Ουάζ τον Μάη του 1890, τον τελευταίο χρόνο της ζωής του.

Ο πίνακας ήταν ένας από τους τέσσερις πoυ κλάπηκαν από την Πινακοθήκη του Ιδρύματος *Ε.G. Bührle* στη Ζυρίχη στις 10 Φεβρουαρίου 2008. Το έργο βρέθηκε εννέα ημέρες αργότερα σε ένα σταθμευμένο αυτοκίνητο στη Ζυρίχη μαζί με ένα από τα άλλα κλεμμένα έργα ζωγραφικής και επέστρεψε άθικτο στην πινακοθήκη.

## Παραπομπές


## Εξωτερικοί σύνδεσμοι

Κατηγορία:Έργα ζωγραφικής του Βίνσεντ βαν Γκογκ
Γκιόνγκσανγκναμ-ντο

Η **επαρχία Νότιας Γκιόνγκσανγκ** ή **Γκιόνγκσανγκναμ-ντο** (Χάνγκουλ: 경상남도) είναι μία επαρχία στη νοτιοανατολική άκρη της Νότιας Κορέας. Ο πληθυσμός της είναι 3.344.403 κάτοικοι, σύμφωνα με την απογραφή του 2014. Η έκτασή της είναι 10.533 χλμ<sup>2</sup>. Η πρωτεύουσα της είναι η πόλη Τσανγουόν. Οι άλλες κυριότερες πόλεις της επαρχίας είναι Τζίντζου, Γιάνγκσαν, και Γκότζε.

Κατηγορία:Επαρχίες της Νότιας Κορέας
Γκιόνγκσανγκμπουκ-ντο

Η **επαρχία Βόρειας Γκιόνγκσανγκ** ή **Γκιόνγκσανγκμπουκ-ντο** (Χάνγκουλ: 경상북도, *Gyeongsangbuk-do*) είναι μία επαρχία στο βορειοανατολικό μέρος της Νότιας Κορέας. Ο πληθυσμός της είναι 2.700.328 κάτοικοι, σύμφωνα με την απογραφή του 2014. Η έκτασή της είναι 19.030 χλμ<sup>2</sup>. Η πρωτεύουσα της είναι η πόλη Άντονγκ. Οι άλλες κυριότερες πόλεις της επαρχίας είναι Πόχανγκ, Γκούμι, και Γκιόνγκτζου.

Κατηγορία:Επαρχίες της Νότιας Κορέας
Επαρχία Τζόνμπουκ

Η **Eπαρχία Τζόνμπουκ** (Χάνγκουλ: 전북특별자치도, *Jeonbuk State*)**,** παλαιότερα γνωστή ως *Τζόλαμπουκ-ντο* ή *Eπαρχία Βόρειας Τζόλα* (Χάνγκουλ: 전라북도, *Jeollabuk-do*), είναι μία επαρχία στο νοτιοδυτικό μέρος της Νότιας Κορέας. Ο πληθυσμός της είναι 1.869.711 κάτοικοι, σύμφωνα με την απογραφή του 2015. Η έκτασή της είναι 8.067 χλμ<sup>2</sup>. Η πρωτεύουσα της είναι η πόλη Τζόντζου. Οι άλλες κυριότερες πόλεις της επαρχίας είναι Ίκσαν και Γκούνσαν.

Κατηγορία:Επαρχίες της Νότιας Κορέας
Τζόλαναμ-ντο

Η **επαρχία Νότιας Τζόλα** ή **Τζόλαναμ-ντο** (Χάνγκουλ: 전라남도, *Jeollanam-do*) είναι μία επαρχία στη νοτιοδυτική άκρη της Νότιας Κορέας. Ο πληθυσμός της είναι 1.902.324 κάτοικοι, σύμφωνα με την απογραφή του 2014. Η έκτασή της είναι 12.247 χλμ<sup>2</sup>. Η πρωτεύουσα της είναι η πόλη Μούαν. Οι άλλες κυριότερες πόλεις της επαρχίας είναι Γιόσου, Σούντσον, Μόκπο, και Γκουάνγιανγκ.

Κατηγορία:Επαρχίες της Νότιας Κορέας
Τσούνγκτσονγκμπουκ-ντο

Η **επαρχία Βόρειας Τσούνγκτσονγκ** ή **Τσούνγκτσονγκμπουκ-ντο** (Χάνγκουλ: 충청북도, *Chungcheongbuk-do*) είναι μία επαρχία στη μέση της Νότιας Κορέας. Ο πληθυσμός της είναι 1.578.934 κάτοικοι, σύμφωνα με την απογραφή του 2014. Η έκτασή της είναι 7.433 χλμ<sup>2</sup>. Η πρωτεύουσα της είναι η πόλη Τσόνγκτζου. Οι άλλες κυριότερες πόλεις της επαρχίας είναι Τσούνγκτζου και Τζέτσον.

Κατηγορία:Επαρχίες της Νότιας Κορέας
Τσούνγκτσονγκναμ-ντο

Η **επαρχία Νότιας Τσούνγκτσονγκ** ή **Τσούνγκτσονγκναμ-ντο** (Χάνγκουλ: 충청남도, *Chungcheongnam-do*) είναι μία επαρχία στη δυτική άκρη της Νότιας Κορέας. Ο πληθυσμός της είναι 2.059.871 κάτοικοι, σύμφωνα με την απογραφή του 2014. Η έκτασή της είναι 8.204 χλμ<sup>2</sup>. Η πρωτεύουσα της είναι η πόλη Χόνγκσονγκ. Οι άλλες κυριότερες πόλεις της επαρχίας είναι Τσόναν, Άσαν, Σόσαν, Ντάνγκτζιν, και Γκόνγκτζου.

Κατηγορία:Επαρχίες της Νότιας Κορέας
Πιόνγκτσανγκ

Η **κομητεία Πιόνγκτσανγκ**, ή στα Κορεατικά, **Πιόνγκτσανγκ-γκουν** (평창군, *Pyeongchang-gun*) είναι μία από τις κομητείας της Επαρχίας Γκάνγουον (Γκάνγουον-ντο) της Νότιας Κορέας. Οι Χειμερινοί Ολυμπιακοί Αγώνες 2018 είναι προγραμματισμένοι να διεξαχθούν στην Πιόνγκτσανγκ από 9 έως 25 Φεβρουαρίου του 2018. Η κομητεία έχει 43.666 κατοίκους, σύμφωνα με την απογραφή του 2013. Η έκτασή της είναι 1463,65 χλμ<sup>2</sup>.

## Παραπομπές


## Εξωτερικοί σύνδεσμοι
* 

Κατηγορία:Γεωγραφία της Νότιας Κορέας
Κατηγορία:Διοργανώτριες πόλεις Χειμερινών Ολυμπιακών Αγώνων